

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.444**

 (prot. Nr.37, 34.§)

**Par telpu nodošanu bezatlīdzības lietošanā**

Pamatojoties uz „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta trešo daļu, trešo prim daļu un sesto daļu, izskatot biedrības „LATGALES TAEKVONDO CENTRS JITAE” 21.08.2020. iesniegumu, Daugavpils pilsētas domes Izglītības un kultūras jautājumu komitejas 2020.gada 17.septembra sēdes atzinumu, Finanšu komitejas 2020.gada 17.septembra sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Nodot bezatlīdzības lietošanā atbilstoši saskaņotam lietošanas grafikam sabiedriskā labuma organizācijai - biedrībai „LATGALES TAEKVONDO CENTRS JITAE” (reģ.Nr.40008080574, juridiskā adrese Saules iela 10-8, Daugavpils – turpmāk - Biedrība) Daugavpils pilsētas pašvaldībai piederošo nekustamo īpašuma daļu – telpas Daugavpils 9.vidusskolas ēkā 18.novembra ielā 47, Daugavpilī (kadastra apzīmējums 05000017813003) 280,6 m2 platībā, kas būves kadastrālās uzmērīšanas lietas otrā stāva plāna telpu grupas eksplikācijā atzīmētas ar Nr.33, un ēkai piesaistītā zemesgabala (kadastra apzīmējums 0500 001 7813) 10976 m2 platībā, 18.novembra ielā 47, Daugavpilī, 2806/38834 domājamās daļas (turpmāk – Īpašums).
2. Ēkas kopējā bilances vērtība uz 31.08.2020. ir 130659,56 *euro* (viens simts trīsdesmit tūkstoši seši simti piecdesmit deviņi *euro* un 56 centi). Zemesgabala bilances vērtība uz 01.01.2019. ir 143680,17 *euro* (viens simts četrdesmit trīs tūkstoši seši simti astoņdesmit *euro* un 17 centi).
3. Īpašums tiek nodots bezatlīdzības lietošanā līdz 2022.gada 31.augustam, bet ne ilgāk kā uz laiku, kamēr Biedrībai ir sabiedriskā labuma organizācijas statuss.
4. Īpašuma bezatlīdzības lietošanas mērķis – nodrošināt Biedrības organizētās taekvondo sporta treniņnodarbības.
5. Nododamā Īpašuma stāvoklis ir apmierinošs.
6. Biedrība ir tiesīga izmantot bezatlīdzības lietošanā nodoto Īpašumu tikai lēmuma 4.punktā paredzētajam mērķim un lietot Īpašumu tā, lai nepasliktinātu tā stāvokli.
7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ Daugavpils 9.vidusskolai šādos gadījumos:

7.1. pēc lēmuma 3.punktā norādītā termiņa notecējuma;

7.2. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai anulēts sabiedriskā labuma organizācijas statuss.

8. Daugavpils 9.vidusskolai nodrošināt līguma sagatavošanu un noslēgšanu par Īpašuma nodošanu bezatlīdzības lietošanā ar Biedrību, paredzot pienākumu segt visus ar bezatlīdzības lietošanā nodoto telpu uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskais paraksts)*  I.Prelatovs